Source: https://ujkelet.live/2020/03/25/lemondott-a-knesszet-elnoke/
Timestamp: 2020-04-06 21:47:30+00:00

Document:
Lemondott a Knesszet elnöke | Új Kelet online
Kezdőlap Hírek Lemondott a Knesszet elnöke
Lemondott a Knesszet elnöke
Juli Edelstein Knesszet-elnök sajtótájékoztatója 2020. január fotó: Youtube
Juli Edelstein (Likud) Knesszet-elnök szerdán bejelentette lemondását, miután a Legfelsőbb Bíróság úgy döntött, hogy szerdáig meg kell tartani a leváltására irányuló szavazást. Edelstein azonban nem hajtja végre a bíróság határozatát és nem tartja meg a szavazást.
A lemondás 48 órán belül lép érvénybe, így a Knesszet csak a jövő héten szavazhat az elnök utódjáról. A Beni Gánc vezette Kék-Fehér vizsgálja a protokoll megkerülésének lehetőségét.
A Knesszet jogi tanácsadója, Ejál Jinon közölte Edelsteinnel, hogy a lemondása még nem hatályos, és a bírósági döntés értelmében ma meg kell tartania a szavazást. Edelstein azonban ezt megtagadta.
Mindeközben fekete zászlós tüntetés zajlik Edelstein ellen a Knesszetnél:
הסערה בכנסת ממשיכה: אדלשטיין התפטר אך לא העלה להצבעה את בחירת היו"ר החדש כפי שהטיל עליו בית המשפט. יועמ"ש הכנסתינון הודיע לבית המשפט כי לאדלשטיין אין כוונה לקיים את הצו וולהעלות היום להצבעה את בחירת יו"ר קבוע.⁠ בתגובה הוגשה עתירה לבג"ץ להכרזה על בטלות הכהונה של אדלשטיין לאלתר pic.twitter.com/fZZgLuMEhQ
— כלכליסט | Calcalist (@calcalist) March 25, 2020
A Knesszet-elnök továbbá azt mondta szövetségeseinek a 13-as csatorna szerint, hogy „A plenáris ülés elnapolásra került, és ez a történet vége. A Legfelsőbb Bíróság nem küldhet bírákat a plenáris ülés megnyitására, és remélem, nem viselkednek majd felelőtlenül és tiszteletlenül.”
Edelstein a lemondását bejelentő nyilatkozatában kijelentette, hogy „a Legfelsőbb Bíróság határozata aláássa a demokrácia alapjait”.
A kormányalakítás mandátuma múlt hét hétfőn Gánchoz került. Edelstein lépése lerövidíti a centrista-bal blokk idejét, hogy megszavazzon egy olyan törvényt, amely megakadályozza a három vádemeléssel sújtott Benjamin Netanjahu ügyvivő miniszterelnöknek, hogy folytathassa politikai karrierjét, mint az ország vezetője, mielőtt Gánc kormányalakítási megbízatása lejár.
A Mozgalom a Minőségi Kormányzásért és más szervezetek a Legfelsőbb Bírósághoz fordultak, hogy a szavazást késlekedés nélkül meg lehessen tartani.
„Egy olyan valakinek, aki személyes árat fizetett és éveket töltött börtönben, hogy Izraelben éljen, nem kell magyarázkodnia. Cionista zsidó demokrataként, aki a maradi rendszerek ellen harcolt, és mint Knesszet-elnök nem engedhetem, hogy Izrael anarchiává váljon”, mondta Edelstein, hozzátéve, hogy a Legfelsőbb Bíróság ellene hozott ítélete „nem a törvényre, hanem egy radikális egyoldalú értelmezésre épül.”
„A Legfelsőbb Bíróság határozata ellentmond a Knesszet protokolloknak, megsemmisíti a Knesszet működését, és az igazságszolgáltatás nyilvánvaló és hamis beavatkozását képezi a törvényhozói hatáskörbe tartozó kérdésekbe. Ez a határozat példátlan károkat okoz a Knesszetnek és a nép szuverenitásának”.
Edelstein szerint a döntés súlyos és rossz, valamint veszélyes kulturális hanyatlást jelez.
„Nem veszek részt a polgárháborúban, és David Ben-Gurion örökségének megfelelően fogok cselekedni. Az izraeli állampolgároknak jelenleg egységkormányra van szükségük. Manapság kivülről a világjárvány veszélyeztet minket, miközben belülről a köztünk lévő szakadékok pusztítanak el bennünket. Ezen mindannyiunknak fölül kell emelkedni, és egyesülnünk kell. Ezúton lemondok a Knesszet elnökeként betöltött pozíciómról.”
A Legfelsőbb Bíróság hétfőn úgy határozott, hogy Edelsteinnek szerdáig össze kell hívnia a parlamentet a leváltására irányuló szavazás megtartására, miután elutasította az erre vonatkozó kérés meghallgatását, pedig azt 61 képviselő – a Knesszet többsége – az aláírásával szorgalmazta. A Kék-Fehér ezért a Legfelsőbb Bírósághoz fordult.
„Itt beavatkozást szükségeltetik”, olvasható a bírói testület döntésében – „mert e nélkül a demokratikus szerkezet és a parlamenti rendszerünk alapjai veszélybe sodródhatnak.”
„Egy állandó Knesszet-elnök megválasztására vonatkozó szavazás folyamatos megtagadása, aláássa a demokratikus folyamat alapjait”.
A határozat előtt a bíróság arra kérte Edelsteint, hogy adjon választ, hajlandó-e megtartani a szavazást szerdáig. Edelstein azonban nemmel válaszolt és kijelentette, hogy nem tud időpontot meghatározni, az majd a politikai kép alakulásától függ. Továbbá leváltása akadályozná a Likud és a Kék-Fehér közötti egységkormányra irányuló tárgyalásokat.
A Kék-Fehér a múlt héten azt nyilatkozta, hogy leállította a tárgyalásokat a Likuddal.
Amir Ohana megbízott igazságügy-miniszter, Netanjahu szoros szövetségese hétfőn csatlakozott a jobbldali hangokhoz és felszólította Edelsteint, szálljon szembe a Legfelsőbb Bíróság határozatával.
Ohana Twitteren azt írta: „Ha én lennék a Knesszet-elnök, azt válaszolnám: Nem.”
Ugyanakkor voltak más likudos képviselők, akik bár kritizálták a bíróság döntését, annak tiszteletben tartására szólítottak.
Avichai Mandelblit főügyész és a Knesszet jogi tanácsadója, Ejál Jinon azonban világossá tette, hogy a Knesszet nem zárható be a koronavírus vagy a Likud tárgyalási taktikája miatt.
A Knesszet hétfőn összeült a bizottságok felállításáról szóló szavazásra. Az ügyvivő kormány ellenzte a lépést, és Netanjahu jobboldali blokkja (Likud, az ultraortodox Sasz és Jahadut Hatora valamint a nemzeti-vallásos Jamina) bojkottálta az ülést.
Különleges ima a koronavírus ellen Haifán
Megérkezett az első orvosi felszerelésekkel megpakolt repülőgép Kínából
Yoe 2020-03-25 at 15:07
Bibi és ö is korrupt,huzzák az idöt és semmilyen becstelenségtöl nem riadnak vissza. Tiz évet kellene adni nekik,mert nem érdekli öket a hazájuk és a népük csak az hogy ellehetetlenitsék a Bibi elleni igaz vádakat. És még ök beszélnek igazságrol.
נעם שלם 2020-03-26 at 06:50
Netanyahu az elmult 50 ev legsikeresebb miniszterelnoke. Ganc es Lapid nulla, az ellensegre, a terroristakra tamaszkodva tudnanak csak kormanyozni.
Tragedia lenne, ha elernek celjukat.
Nagy Ferenc 2020-03-26 at 14:32
A törvény az törvény. Jogállamban ez nem lehet kérdés. Ha Natanjahu kész lenne az egységkormány létrehozására, már régen megalakulhatott volna. Nem kell hozzá csak a Kék-Fehér meg a Likud. Nem kellenek az arab pártok sem, és az apró szélsőséges vallásos pártok sem. Két akadálya van az egységkormány megalakulásának: 1: Natanjahu nem veszi tudomásul, hogy aki ellen büntetőeljárás van folyamatban, az nem lehet miniszterelnök 2: Natanjahu nem hajlandó lemondani a szélsőséges vallási pártokról, amelyek sokkal nagyobb befolyást igényelnek maguknak, mint ami a választói akarat szerint járna nekik.
Szirmai Iván 2020-03-26 at 17:01
Az izraeli parlament neve többször is h i b á s a n jelent, így: Knesszet. A modern beszélt héber nyelv sohasem kettőzi a mássalhangzó. Helyesen így kellett volna írni: K n e s z e t. Mi az hogy URL?

References: Bíróság 
 bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság 
 Bíróság 
 bíróság